Shawn Mendes

**Shawn Peter Raul Mendes** (; Toronto, 8. avgust 1998) kanadski je pevač, tekstopisac i model. Postao je poznat 2013, postavljajući obrade pesama na poznatoj aplikaciji za deljenje videa, Vajn. Naredne godine, sklapa ugovor sa diskografskom kućom *Ajlend Rikords*. Njegova pesma *Stitches* (Šavovi) dosegla je top 10 u Americi i Kanadi, ali i prvo mesto na top-listama u Velikoj Britaniji.

## Detinjstvo
Šon je rođen u Torontu, Ontariju, kao sin Karen, agenta za nekretnine, i Manuela Mendeza, biznismena. Otac mu je Portugalac iz Algarvea, a majka Engleskinja. Ima mlađu sestru Eliju. Odrastao je u Pikeringu, gde je pohađao srednju školu *Pajn Ridž*.

## Karijera

### 2013–2015: ''Handwritten''
Popularnost je stekao preko poznate društvene aplikacije za deljenje videa, Vajn, postavljajući obrade pesama u trajanju od šest sekundi, čime je stekao preko milion pregleda i isto toliko pratilaca za samo nekoliko meseci. Od avgusta 2014, bio je treći Vajn muzičar sa najviše pratilaca. Svoj prvi singl *Life of the Party* objavljuje u junu iste godine. Time postaje najmlađa osoba koja debituje na top 25 Bilbord hot 100 listi.

Pre sklapanja ugovora sa Ajlend Rikordsom, Šon odlazi na turneju kao član MagCon Tour-a, zajedno sa drugim mladim umetnicima. Na turneju sa Ostinom Mahoneom odlazi kao predgrupa, izdavši svoj debi EP u julu iste godine, koji je dosegao 5. mesto na Bilbord 200 listi, prodavši 48.000 kopija u prvoj nedelji. Osvaja nagradu *Tin Čojs* u kategoriji *Muzička veb zvezda*.

Dana 14. aprila 2015, Šon izdaje svoj debi album *Handwritten* koji dostiže prvo mesto na Bilbord 200 listi, prodavši 106.000 kopija u prvoj nedelji. Kao najuspešniji singl sa albuma izdvaja se pesma *Stitches*, koja je dosegla top 10 u Americi i Kanadi, ali i prvo mesto na top-listama u Velikoj Britaniji. Pesmu *Believe* snimio je za Diznijev televizijski film Descendants. Zatim odlazi na turneju sa Tejlor Svift, takođe kao predgrupa.

Godine 2014, i 2015, uvršten je u Tajmovu listu *25 najuticajnijih tinejdžera*. a 2015. i 2016, Forbs ga uvrštava u svoju listu *30 ispod 30*. Krajem 2015, sa Kamilom Kabelo, članicom grupe Fift harmoni, objavljuje singl *I Know What You Did Last Summer*.

### 2016–2017: ''Illuminate''

U januaru 2016, singl *Stitches* doseže prvo mesto u Velikoj Britaniji. Kasnije je najavio svoju drugu turneju po Severnoj Americi i Evropi, koja je započela u martu 2016. Juna 2016, Šon izdaje drugi singl *Treat You Better* koja dostiže mesto u prvih 10 pesama u Velikoj Britaniji, Sjedinjenim Američkim Državama, Kanadi. 23. septembra 2016, izdaje svoj drugi studijski album *Illuminate*, koji dostiže prvo mesto na Bilbord 200 listi, prodavši 121.000 kopija u prvoj nedelji. Kasnije je najavio svoju treću turneju po Severnoj Americi, Evropi, Aziji, Okeaniji i Latinskoj Americi koja je započela u aprilu 2017.

## Privatni život
Šon je, kao svoje muzičke uzore, naveo Džona Mejera, Eda Širana, Džastina Timberlejka i Bruna Marsa.

## Diskografija
### Albumi
* *Handwritten* (2015)
* *Illuminate* (2016)
* *Shawn Mendes* (2018)
* *Wonder* (2020)
* *Shawn* (2024)

### Singlovi
* Life Of The Party (2014)
* Something Big (2014)
* Stitches (2015)
* Ruin (2015)
* Running Low (2015)
* This Is What It Takes (2015)
* Crazy (2015)
* Air (2015)
* A Little Too Much (2015)
* Kid In Love (2015)
* Never Be Alone (2016)
* Roses (2016)
* Don't be a fool (2016)
* Bad reputation (2016)
* I Know What You Did Last Summer (2015) (duet sa Kamilom Kabeljo)
* Treat You Better (2016)
* Mercy (2016)
* There's Nothing Holding Me Back (2017)
* In My Blood (2018)
* Lost in Japan (2018)
* Nervous (2018)
* Youth (duet sa Kalidom) (2018)
* Mutual (2018)
* Lost in Japan (remiks sa Zedom) (2018)
* Because I Had You (2018)
* If I Can’t Have You (2019)
* Summer of love (2021)
* When you’re gone (2022)
* What the hell are we dying for (2023)
* Why Why Why (2024)

### Turneje
#### Predvodnik
* ShawnsFirstHeadlines (2014—2015)
* Shawn Mendes World Tour (2016)
* Illuminate World Tour (2017)
* Shawn Mendes World tour (2018,2019)
* Wonder-the World tour (2020,otkazana)

#### Ko-predvodnik
* Jingle Ball Tour 2014 (sa raznim umetnicima) (2014)
* Jingle Ball Tour 2015 (sa raznim umetnicima) (2015)

#### Predgrupa
* Live on Tour (Ostin Mahone) (Severna Amerika) (2014)
* The 1989 World Tour (Tejlor Svift) (Severna Amerika) (2015)

## Nagrade i nominacije

## Reference

## Vanjske veze

*